1973L0438 — SL — 09.08.2002 — 001.001

Ta dokument je mišljen zgolj kot dokumentacijsko orodje in institucije za njegovo vsebino ne prevzemajo nobene odgovornosti

►B DIREKTIVA SVETA z dne 11. decembra 1973 o spremembi direktiv z dne 14. junija 1966 o trženju semena pese, semena krmnih rastlin, semena žit in semenskega krompirja; direktive z dne 30. junija 1969 o trženju semena oljnic in predivnic; in direktiv z dne 29. septembra 1970 o trženju semen zelenjadnic in o skupnem katalogu sort poljščin (73/438/EGS) (UL L 356, 27.12.1973, p.79)

spremenjena z:









▼B

DIREKTIVA SVETA

z dne 11. decembra 1973

o spremembi direktiv z dne 14. junija 1966 o trženju semena pese, semena krmnih rastlin, semena žit in semenskega krompirja; direktive z dne 30. junija 1969 o trženju semena oljnic in predivnic; in direktiv z dne 29. septembra 1970 o trženju semen zelenjadnic in o skupnem katalogu sort poljščin

(73/438/EGS)







SVET EVROPSKIH SKUPNOSTI JE ob upoštevanju Pogodbe o ustanovitvi Evropske gospodarske skupnosti, zlasti členov 43 in 100 Pogodbe, ob upoštevanju predloga Komisije, ob upoštevanju mnenja Evropskega parlamenta ( 1 ), ob upoštevanju mnenja Ekonomsko-socialnega odbora, ker je treba zaradi razlogov, navedenih v nadaljevanju, spremeniti nekatere določbe spodaj navedenih direktiv, kakor so bile nazadnje spremenjene z direktivo z dne 6. decembra 1972 ( 2 ): direktive Sveta z dne 14. junija 1966 o trženju semena pese ( 3 ), trženju semena krmnih rastlin ( 4 ), trženju semena žit ( 5 ), trženju semenskega krompirja ( 6 ); direktiva Sveta z dne 30. junija 1969 ( 7 ) o trženju semena oljnic in predivnic; direktivi Sveta z dne 29. septembra 1970 o trženju semena zelenjadnic ( 8 ) in o skupnem katalogu sort poljščin ( 9 ); ker je treba pri semenih krmnih rastlin in žit predvideti posebno označevanje glede navzočnosti Avena fatua; ker je treba povečati najvišjo vsebnost trdih semen pri vrsti Trifolium repens; ker je poleg tega treba v področje uporabe te direktive vključiti tudi vrsto Phleum bertolinii; ker je do določenega obsega primerno poostriti pogoje za vrste žit; ker je treba po drugi strani za prehodno obdobje dovoliti manj stroge zahteve za uradne preglede samooprašilnih vrst; ker so izkušnje pri oskrbi z lanenim semenom pokazale, da je treba še za štiri leta ohraniti kategorijo „certificirano seme tretje množitve“; ker je treba v primeru določenih sort zelenjadnic za prehodno obdobje dovoliti mešanice standardnih semen več sort v majhnih pakiranjih; ker je prav tako treba prilagoditi minimalne mase vzorcev in uvesti prehodno klavzulo glede kalivosti semena zelenjadnic; ker je treba dopolniti direktivo o skupnem katalogu sort poljščin glede sort, za katere je bilo ugotovljeno, da jih ni mogoče gojiti na nobenem delu ozemlja določene države članice; ker nekatere zgoraj naštete direktive določajo, da od 1. julija 1973 države članice ne morejo več same ugotavljati enakovrednosti semen in rastlin, pridelanih v drugih državah; ker je treba navedeni rok podaljšati, da ne pride do motenj obstoječih trgovinskih odnosov; ker bi bilo treba, če gre za izvedbene ukrepe tehnične narave predvideti poenostavitev postopka spreminjanja prilog z uporabo postopka Stalnega odbora za seme in razmnoževalni material za poljedelstvo, vrtnarstvo in gozdarstvo, če so takšne spremembe potrebne zaradi znanstvenega ali tehničnega razvoja; ker je treba izvesti tudi nekatere popravke pri večini zgoraj navedenih direktiv, SPREJEL NASLEDNJO DIREKTIVO:







▼M2 —————

▼B

Člen 2

Direktiva z dne 14. junija 1966 o trženju semena krmnih rastlin se spremeni:

1. V nizozemski različici člena 2(1), se v točki A(a) besedilo „gebruikst raaigras“ nadomesti z besedilom „gekruist raaigras“.

2. V točki A(a) člena 2(1) se za besedilom



„Lolium X Hybridum Hausskn skrižane ljuljke“ doda besedilo:



„Phleum Bertolinii DC bertolinijev mačji rep“

3. V členu 11 se doda naslednje besedilo:„ali tiste partije semena, ki izpolnjujejo posebne pogoje glede navzočnosti Avena fatua, predpisane v skladu s postopkom, določenim v členu 21, mora spremljati uradni certifikat, ki potrjuje, da so ti pogoji izpolnjeni.“

4. Člen 16(2) se nadomesti z naslednjim: „Države članice lahko na podlagi odstavka 1 same sprejmejo odločitev glede tretje države, če Svet v okviru te direktive še ni sprejel nobene odločitve v zvezi s to državo. Ta pravica preneha veljati 1. julija 1975.“

5. Člen 21a se nadomesti z naslednjim: „Spremembe k vsebini prilog, ki jih je treba sprejeti zaradi znanstvenega in tehničnega razvoja, se sprejmejo v skladu s postopkom, določenim v členu 21.“

6. V Prilogi II, del I, točka (3), odstavek A se v stolpcu 5 število „20“ za vrsto Trifolium repens L. nadomesti s število „40“.

Člen 3

Direktiva z dne 14. junija 1966 o trženju semena žit se spremeni:

1. V členu 2(2) se doda naslednji pododstavek: „(d) na zahtevo in v skladu s postopkom, predpisanim v členu 21, so najpozneje do 31. decembra 1978 pooblaščeni za uradno potrjevanje semen samooprašilnih vrst za kategorije, certificirano seme prve množitve ‚ali, certificirano seme druge množitve’: — če se namesto uradnih poljskih pregledov, predpisanih v Prilogi I, opravijo poljski pregledi pod uradnim nadzorom, v katerem se na kraju samem uradno pregleda najmanj 20 odstotkov posevkov vsake vrste, — pod pogojem, da je bilo poleg osnovnega semena najmanj za dve množitvi pred-osnovnega semena, neposredno pred to kategorijo, z uradnim preizkušanjem, izvedenim v tej državi članici, ugotovljeno, da so izpolnjeni pogoji, predpisani v Prilogah I in II glede sortne pristnosti in čistosti osnovnega semena.“

2. V členu 11 se doda naslednje besedilo:„ali tiste partije semena, ki izpolnjujejo posebne pogoje glede navzočnosti Avena fatua, predpisane v skladu s postopkom, določenim v členu 21, mora spremljati uradni certifikat, ki potrjuje, da so ti pogoji izpolnjeni.“

3. Člen 16(2) se nadomesti z naslednjim: „Države članice lahko na podlagi odstavka 1 same sprejemajo odločitve glede tretje države, če Svet v okviru te direktive še ni sprejel nobene odločitve v zvezi s to državo. Ta pravica preneha veljati 1. julija 1975.“

4. Besedilo člena 21a se nadomesti z naslednjim: „Spremembe k vsebini prilog, ki jih je treba sprejeti zaradi znanstvenega in tehničnega razvoja, se sprejmejo v skladu s postopkom, določenim v členu 21.“

5. V Prilogi II, točka (3), odstavek A(a)(aa) se v stolpcu 5 število „98“ za osnovno seme ovsa, ječmena, pšenice in pire nadomesti s številom „99“.

6. V Prilogi II, točka (3) se doda naslednji pododstavek: „D. Posebni pogoji glede najvišje vsebnosti semen drugih vrst žita: Če je v pododstavku A določena najvišja vsebnost za eno vrsto semena, se druga vrsta semena ne šteje kot primes, če v drugem 500-gramskem vzorcu ni semen drugih vrst žita.“

▼M4 —————

▼M5 —————

▼M3 —————

▼M1 —————

▼B

Člen 8

Države članice sprejmejo zakone in druge predpise, potrebne za uskladitev:

(a) do 1. julija 1973 s točko (1) člena 1, točko (4) člena 2, točko (3) člena 3, točko (1) člena (4) in točko (3) člena 5;

(b) najpozneje do 1. januarja 1974 s točko (2) člena 1, točkama (3) in (5) člena 2, točkama (2) in (4) člena 3, točko (2) člena 4, točko (4) člena 5 in točko (4) člena 6;

(c) najpozneje do 1. julija 1974 z drugimi določbami te direktive.

Člen 9

Ta direktiva je naslovljena na države članice.